Δρ Μπαλτς, σας ευχαριστώ που συναντιόμαστε ξανά.
Θέλουμε να εστιάσουμε στην πέμπτη μέρα, την 1η Σεπτεμβρίου.
Θα πεθάνουμε όλοι.
Ήταν αναρχία.
Κανείς δεν ήξερε τι συνέβαινε. Κανείς δεν ήταν επικεφαλής.
Πάρθηκαν αποφάσεις που δεν έπρεπε να είχαν παρθεί.
Πρέπει να μειωθεί δραματικά ο κόσμος εδώ
και νομίζω πως πρέπει να φύγεις με την επόμενη ομάδα.
Να φύγω;
Σούζαν, δεν μπορώ να φύγω. Είμαι γιατρός. Οι γιατροί φροντίζουν ασθενείς.
Χόρας, δεν υπάρχει κάτι άλλο να κάνουμε.
Μου είπαν να ετοιμαστώ για να φύγω αμέσως.
Ότι θα έφευγα με μια σωσίβια λέμβο.
Είχα ένα τεράστιο αίσθημα ενοχής.
Επειδή δεν έμεινα εκεί ως το τέλος.
Ο γνήσιος ηρωισμός θα ήταν να θυμηθούμε γιατί είμαστε γιατροί,
και όσο άσχημες κι αν ήταν οι περιστάσεις,
να τηρήσουμε τον όρκο μας. "Μην κάνεις κακό".
Αλλά μέσα σ' εκείνο το χάος, οι άνθρωποι ξέχασαν ποιοι ήταν.
Κι αυτή η τυφλότητα εισέβαλε και κυρίευσε τα πάντα.
Το εννοώ, κυρίευσε τα πάντα.
Περπατήστε μέσα στο νερό
ΠΕΝΤΕ ΗΜΕΡΕΣ ΣΤΟ ΜΕΜΟΡΙΑΛ
Περπατήστε μέσα στο νερό, παιδιά
Περπατήστε μέσα στο νερό
Περπατήστε μέσα στο νερό, παιδιά
Περπατήστε μέσα στο νερό
Ο Θεός θα ταράξει αυτά τα νερά
Άνθρωπος κατέβηκε στο ποτάμι
Άνθρωπος κατέβηκε στο ποτάμι, Κύριε
Άνθρωπος κατέβηκε στο ποτάμι
Κατέβηκε εκεί για να προσευχηθεί
Περπατήστε μέσα στο νερό
Περπατήστε μέσα στο νερό, παιδιά
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΣΕΡΙ ΦΙΝΚ
Περπατήστε μέσα στο νερό
Ο Θεός θα ταράξει αυτά τα νερά
Ο ΑΠΟΛΟΓΙΣΜΟΣ
ΜΠΑΤΟΝ ΡΟΥΖ
11 ΜΗΝΕΣ ΜΕΤΑ ΤΟΝ ΤΥΦΩΝΑ ΚΑΤΡΙΝΑ
18 ΙΟΥΛΙΟΥ, 2006
Καλησπέρα σε όλους.
Το Νοσοκομείο Μεμόριαλ είναι ένα νοσοκομείο στη Νέα Ορλεάνη.
Είναι μεγάλο νοσοκομείο και λειτουργεί αρκετά χρόνια.
Μέσα στο νοσοκομείο υπάρχει ένα μικρότερο νοσοκομείο, το Λέικσαϊντ.
Λάιφκεαρ.
Λάιφκεαρ. Το Λάιφκεαρ έχει ασθενείς αυξημένης φροντίδας,
μερικοί από τους οποίους φέρεται ότι δολοφονήθηκαν με ένεση.
Η δρ Άννα Πόου και δύο νοσοκόμες, η Τσέρι Λάντρι και η Λόρι Μπούντο,
συνελήφθησαν με την κατηγορία της αυτουργίας σε τέσσερις ανθρωποκτονίες.
Σε τέσσερις ασθενείς χορηγήθηκαν με ένεση μορφίνη και μαζδολόμη.
Μιδαζολάμη.
Μιδαζολάμη, γνωστή και ως Versed.
Και τα δύο είναι θανατηφόρα,
αλλά όταν συνδυάζονται δημιουργούν θανατηφόρο μείγμα.
Κάποιοι γιατροί νόμιζαν ότι είναι ο Θεός.
Τους είχε ανατεθεί η ασφάλεια των ανθρώπων σε ανάγκη.
Αυτό δεν είναι ευθανασία. Είναι απλά και ξεκάθαρα ανθρωποκτονία.
Η υπόθεση μεταβιβάζεται
στο γραφείο του εισαγγελέα Έντι Τζόρνταν της ενορίας Ορλεάνης.
Εκείνος θα επιλέξει αν θα ασκήσει δίωξη μέσω συμβουλίου ενόρκων.
Ευχαριστώ.
Νέες εξελίξεις στην υπόθεση του Κατρίνα την Τρίτη...
ΘΑΝΑΤΟΙ ΣΕ ΝΟΣΟΚΟΜΕΙΟ
Μία γιατρός και δύο νοσοκόμες κατηγορούνται για φόνο.
...κατηγορούνται ότι δολοφόνησαν τέσσερις ασθενείς
στο Νοσοκομείο Μεμόριαλ στη Νέα Ορλεάνη.
ΡΙΤΣΑΡΝΤ Τ. ΣΙΜΟΝΣ ΤΖ. ΔΙΚΗΓΟΡΟΣ
Πώς κατηγορούν γιατρούς και νοσοκόμες που έμειναν στο πόστο τους εν μέσω κρίσης;
Ο γενικός εισαγγελέας συνέλαβε τρεις ακέραιες επαγγελματίες
και έστησε ένα σόου με τα ΜΜΕ για την προσωπική του προβολή.
Είναι η πελάτισσά σας, η δρ Πόου, αθώα;
Ναι. Αναμφίβολα. Απολύτως.
Δεν υπήρξε εγκληματική ενέργεια.
Βλέπετε την ένορκη κατάθεση;
Είναι ένα φύλλο χαρτί με ισχυρισμούς. Και όπως κάθε φύλλο χαρτί, έχει δύο όψεις.
Δεν υπάρχει κίνητρο εδώ και δεν υπάρχει ανθρωποκτονία.
Τι θα κάνω, Βινς;
Πώς να βγω έξω; Τι θα σκέφτεται για μένα ο κόσμος;
Θα σκεφτούν...
Θα σκεφτούν ότι διώκεσαι άδικα, που είναι αλήθεια.
Ναι, λέγετε;
Όχι, δεν μπορεί να μιλήσει.
Ορίστε;
Ναι, δεν έχει σημασία ποιος είμαι.
Όχι, δεν μπορώ.
Ξέρεις κάτι; Θα το αποσυνδέσω το ρημάδι.
Τριγυρίζουν ακόμα εκεί έξω έξι ή επτά απ' αυτούς.
Πλάκα κάνεις. -Είναι απίστευτο.
Με έβαλαν να καταθέσω το διαβατήριό μου.
Θέλουμε $100.000 ως την Πέμπτη για την εγγύηση,
αλλιώς θα ξαναμπώ στη φυλακή;
Δεν το πιστεύω αυτό που συμβαίνει.
Εγώ το έχω κλείσει. Βρήκαν το δικό σου;
Λέγετε. -Βινς, είμαι ο Νταν Νας. Τι κάνεις;
Γεια, Νταν. Κάνουμε ό,τι μπορούμε.
Προσπαθώ να βρω την Άννα. -Εντάξει. Περίμενε μια στιγμή.
Γεια, Νταν.
ΝΤΑΝ ΝΑΣ, ΙΑΤΡΟΣ
Άννα, λυπάμαι πολύ.
Αυτό που περνάς, αυτό που σου κάνουν, με αηδιάζει.
Όλοι είναι στο πλευρό σου και ρωτούν τι μπορούν να κάνουν.
Πολύ ενθαρρυντικό αυτό.
Άκου τι προτείνω. Θα ανοίξουμε λογαριασμό για τα νομικά σου έξοδα.
Νταν, δεν είναι απαραίτητο.
Είναι. Ας είμαστε ρεαλιστές. Θα χρειαστείς τα χρήματα.
Και οι άνθρωποι θέλουν να βοηθήσουν.
Είναι απίστευτα ευγενικό.
Σε παρακαλώ.
Μερικά δυσαρεστημένα άτομα προβαίνουν σε γελοίους ισχυρισμούς.
Και ξαφνικά το όλο θέμα
γίνεται μια παράλογη, συγκλονιστική είδηση σε όλη τη χώρα;
Όπως είπα, με αηδιάζει.
Δεν έχω λόγια να σου πω πόσο εκτιμώ την υποστήριξή σου.
Φυσικά. Είμαστε όλοι εδώ μαζί σου.
Η μάχη ξεκίνησε.
Κάναμε τόση δουλειά και ο Φότι μπερδεύει τα ονόματα;
Τώρα σημασία έχει τι θα κάνει ο εισαγγελέας της Νέας Ορλεάνης.
Τι ξέρεις γι' αυτόν;
Δεν ξέρω τι γνώμη έχει ο Έντι Τζόρνταν για όλα αυτά.
Τέλεια.
Πρέπει να του παρουσιάσουμε την υπόθεση όσο πιο δεμένη γίνεται.
Το πρώτο πράγμα που θα ρωτήσει είναι πώς κατατάσσουν οι ειδικοί τους θανάτους.
Πρέπει να εστιάσουμε στα ιατροδικαστικά ευρήματα.
ΓΡΑΦΕΙΟ ΙΑΤΡΟΔΙΚΑΣΤΗ
Σας υποσχέθηκα μια έξοδο στην πόλη αν έρθετε.
Μας έκλεισα τραπέζι στο Galatoire's.
Και μετά όλο και κάπου θα μπλέξουμε. -Ένα τσούρμο παθολόγοι σε μπαρότσαρκα.
Καλύτερα δεν γίνεται.
Λοιπόν, Μπουτς, θα έρθει ο εισαγγελέας στη συνάντηση;
Ο Έντι Τζόρνταν γνωρίζει για τη συνάντηση.
Ας ξεκινήσουμε. Θα τον ενημερώσουμε μόλις έρθει.
Ρόμπερτ, θες να ξεκινήσεις;
Βεβαίως. Το εργαστήριό μου εξέτασε δείγματα ιστών από 41 σορούς.
Οι 23 ήταν θετικοί σε μορφίνη ή μιδαζολάμη ή και στα δύο.
Εντάξει. Σε τι επίπεδα μετρήθηκαν;
Η συγκέντρωση των ουσιών αυτών μου φάνηκε πολύ υψηλή.
Ξεχωρίζουν από χιλιόμετρα.
Με δεδομένη την κατάσταση των σορών, είναι αξιόπιστα τα αποτελέσματά σου;
Απολύτως. Είναι.
Εντάξει, λοιπόν. Ας πάρουμε έναν έναν τους ασθενείς.
Άλις Χάτσλερ, 90 ετών, Λάιφκεαρ. Νοσηλευόταν με πνευμονία.
Τετάρτη βράδυ, δεν παραπονέθηκε για πόνο ή δυσφορία
που θα απαιτούσε αυτά τα φάρμακα.
Αλλά πέθανε την Πέμπτη το απόγευμα.
Με μορφίνη και μιδαζολάμη στο συκώτι, τον εγκέφαλο και τον μυϊκό ιστό.
Χωρίς συνταγή. -Βλέποντας τα αποτελέσματα,
συμπεραίνω, πες μου αν συμφωνείς, Μάικλ, ότι πρόκειται για ανθρωποκτονία.
Συμφωνώ.
Ρόουζ Σαβουά.
Παρόντα τα δύο φάρμακα, χωρίς ιατρική αναγκαιότητα. Ανθρωποκτονία.
Συμφωνώ. -Ουίλντα ΜακΜάνους.
Ανθρωποκτονία.
Έμετ Έβερετ.
Ο ασθενής είχε τις αισθήσεις του και επικοινωνούσε.
Δεν του συνταγογραφήθηκαν τα φάρμακα.
Ανθρωποκτονία. -Συμφωνώ.
ΑΝΘΡΩΠΟΚΤΟΝΙΑ
Συγγνώμη που άργησα.
Ποιος είστε; -Ο βοηθός εισαγγελέας.
Μάικλ Μοράλες. Εσείς;
Μπουτς Σέιφερ. Από δω η Βιρτζίνια Ράιντερ. Από το γραφείο του γενικού εισαγγελέα.
Πού είναι ο Έντι Τζόρνταν; -Τον εκπροσωπώ εγώ.
Έχει σημαντικότερη δουλειά από το να εξετάσει 20 πιθανές δολοφονίες;
Είμαι ο επικεφαλής κατήγορος. Αν έχετε κάτι να μοιραστείτε, πείτε το.
Κύριε Μοράλες, να μιλήσουμε ιδιαιτέρως;
Κύριε Μοράλες, σίγουρα συμφωνείτε
ότι οι τοξικολογικές εξετάσεις είναι κρίσιμο στοιχείο.
Προφανώς.
Ο τοπικός ιατροδικαστής, δύο ανεξάρτητοι ειδικοί παθολόγοι
κι ο διευθυντής ενός κορυφαίου εργαστηρίου πέταξαν εδώ για να εξετάσουν τα στοιχεία.
Ο Τζόρνταν θα έπρεπε να είναι εδώ.
Ο γενικός εισαγγελέας γνώριζε ότι εμείς θα παραπέμψουμε την υπόθεση,
αλλά επέλεξε να μας παραμερίσει.
Αλλά η υπόθεση είναι δική μας, εμείς θα κρίνουμε πώς θα τη χειριστούμε.
Δεν χρήζει η υπόθεση της προσοχής του εισαγγελέα;
Κάθε θάνατος εδώ χρήζει της προσοχής μας.
Αλλά αυτές δεν είναι συνηθισμένες ανθρωποκτονίες.
Κοιτάξτε, είμαι εισαγγελέας, όπως εσείς, εδώ και 27 χρόνια.
Σας λέω ότι έχουμε χτίσει πολύ καλά την υπόθεση. Την έχουμε δέσει.
Κι εγώ θα αποφασίσω αν αυτό ισχύει ή όχι. Πάμε πάλι μέσα;
Νιώθω ένα χάσμα ενθουσιασμού ανάμεσα σ' εμάς και στον Μοράλες.
Αλήθεια;
Μιλάει ακόμα κανείς με εκείνους τους ερευνητές;
Όχι χωρίς κλήτευση ή δικηγόρο της Tenet.
Ελπίζω κανείς άλλος να μην τους πει λέξη.
Αν μου επιτρέπεις μια ερώτηση,
γιατί το προσωπικό να μη θέλει να μιλήσει στους ερευνητές;
Αν δεν έκαναν κάτι κακό, τι έχουν να φοβηθούν;
Είσαι τόσο αφελής, Χόρας;
Απλώς αναρωτιέμαι
γιατί κανείς δεν θέλει να παραδεχτεί τα σφάλματα που κάναμε.
Να σε ρωτήσω κάτι, Χόρας; -Βεβαίως.
Αν είχες να διαλέξεις ανάμεσα στην ανακούφιση ενός ασθενή,
επιταχύνοντας ίσως τον θάνατό του,
ή να εγκαταλείψεις τους ασθενείς σε αργό, μαρτυρικό θάνατο,
τι θα διάλεγες να κάνεις;
Δεν νομίζω ότι ήταν αυτό το δίλημμα.
Μπορείς να ανακουφίσεις χωρίς να σκοτώσεις.
Δεν έπρεπε να τους εγκαταλείψουν.
Το γεγονός είναι πως όταν οι γιατροί βρίσκονται στην εξαιρετικά δύσκολη θέση
να πρέπει να διαλέξουν ποιος θα λάβει φροντίδα και ποιος όχι,
δεν υπάρχουν σωστές απαντήσεις, Χόρας.
Μόνο φρικτές επιλογές. -Δεν έγινε αυτό.
Όχι; Πού ήταν η λίστα ενεργειών; Τα πρωτόκολλα έκτακτης ανάγκης;
Όρισε ποτέ κανείς τα κριτήρια βάσει των οποίων έπρεπε να δράσουμε;
Γιούινγκ, το μόνο που θέλω είναι να καθίσουμε όλοι μαζί
και να βρούμε τι πήγε λάθος ώστε να μην επαναληφθεί στο μέλλον.
Πάω να φάω καραβίδες.
Ναι, κι εγώ.
Μετά τον τυφώνα Κατρίνα,
το Σούπερντομ έγινε για όλη τη χώρα το σύμβολο της απώλειας.
Τώρα συμβολίζει την ελπίδα και την αποκατάσταση.
Η ανακαίνιση είναι σε εξέλιξη,
οι εργάτες δουλεύουν επτά μέρες τη βδομάδα για να επισκευάσουν ό,τι χάλασε.
12 ΜΗΝΕΣ ΜΕΤΑ ΤΟΝ ΤΥΦΩΝΑ ΚΑΤΡΙΝΑ
14 ΑΥΓΟΥΣΤΟΥ, 2006
Μας ζήτησαν να σταματήσουμε την έρευνα.
Τι; Αστειεύεσαι;
Ο Μοράλες συνέταξε επιστολή από τον Τζόρνταν στον γενικό εισαγγελέα,
λέει ότι δεν μας χρειάζεται πια
και ότι η συνέχιση της έρευνας δεν είναι επωφελής.
Δεν είναι επωφελής;
Έχουμε 50.000 σελίδες τεκμηριωμένων στοιχείων.
Ζήτησαν μια περίληψη.
Περίληψη από δουλειά 50.000 σελίδων.
Εντάξει, τι απαντάμε;
Μάλλον θα του γράψουμε μια περίληψη...
και μετά θα του φορτώσουμε τις 50.000 σελίδες.
Γαμώτο.
Όταν μιλήσαμε στην Κάρι Έβερετ,
το πρώτο που ξεκαθάρισε ήταν ότι ο άντρας της, ο Έμετ,
δεν κινδύνευε να πεθάνει όταν χτύπησε ο Κατρίνα.
Ήταν ο άντρας σας ετοιμοθάνατος
όταν χτύπησε ο τυφώνας; -Όχι.
Δεν ήθελαν να τον μετακινήσουν;
Ας είμαστε ρεαλιστές. Είσαι στον έβδομο όροφο.
Έχεις έναν άντρα παράλυτο, 170 κιλά. Θα ρισκάρεις να τραυματιστείς
κατεβάζοντας αυτόν τον άντρα επτά ορόφους από τις σκάλες;
Πιστεύετε ότι θανατώθηκε λόγω του βάρους του;
Ναι. Αυτό ακριβώς πιστεύω.
Ο τυφώνας... -Δεν είναι κακό αυτό.
Οι μηνύσεις σε Tenet και Μεμόριαλ έχουν δημοσιότητα.
Ποιοι έχουν κάνει μήνυση;
Από όσο ξέρω, οι οικογένειες των Έμετ Έβερετ, Άλις Χάτσλερ,
Ρόουζ Σαβουά και Χόλις Άλφορντ. -Ήταν δολοφονία;
Ναι. Πιστεύω πως ήταν δολοφονία.
Από τη Νέα Ορλεάνη...
Οι οικογένειες δίνουν συνεντεύξεις και κάνουν μηνύσεις.
Δημιουργούν ένα αφήγημα που δεν είναι και τόσο καλό για μας.
Δεν είναι αλήθεια όσα λένε.
Το ξέρω, αλλά είναι οι συγγενείς. Έχει συναισθηματικό αντίκτυπο.
Πρέπει να βρούμε τρόπο αντίδρασης.
Σαν τι;
Θέλω να πας στο 60 Minutes.
Ενδιαφέρονται.
Θα έχεις την ευκαιρία να πεις την άποψή σου.
Στο 60 Minutes;
Έχεις τη δύναμη να το χειριστείς. -Μπορούν να με καταστρέψουν.
Είναι ένας τρόπος να σε δει όλος ο κόσμος όπως σε βλέπω εγώ.
Σκέψου το.
Αν τους μιλήσω, μπορεί να διαστρεβλώσουν τα λόγια μου.
Είσαι αθώα, Άννα.
Πρέπει να μάθουν ποια είσαι.
Πρέπει να σε γνωρίσουν.
Είσαι ένας στοργικός άνθρωπος που δεν έκανε τίποτα κακό.
Εντάξει, παιδιά.
Ο γενικός εισαγγελέας της Λουιζιάνα ξάφνιασε την πόλη
όταν υποστήριξε ότι τέσσερις από τους νεκρούς του Μεμόριαλ
δεν πέθαναν από ασθένεια ούτε από τις φρικτές συνθήκες.
Απόψε, για πρώτη φορά, μιλάει η κατηγορούμενη.
Είναι απίστευτα σοκαριστικό για μένα το ότι κάθομαι εδώ
και μιλάω μαζί σας σε εθνικό δίκτυο.
Θέλω να μάθουν όλοι ότι δεν είμαι δολοφόνος.
Από αξιοσέβαστη γιατρός γίνατε,
στα μάτια του νόμου, μια εγκληματίας. Πώς νιώσατε;
Μου ξερίζωσε την καρδιά,
επειδή σε όλη μου τη ζωή προσπαθώ να κάνω το καλό.
Σε όλη μου την ενήλικη ζωή... -Είναι πολύ πειστική.
έδωσα όσα είχα... -Ναι.
όλες μου τις δυνάμεις, για να φροντίσω τους ασθενείς μου.
Πέθαιναν άνθρωποι;
Ναι, πέθαιναν άνθρωποι.
Από τις ασθένειές τους ή από τις συνθήκες;
Πρέπει να καταλάβετε ότι υπήρχαν πολύ άρρωστοι άνθρωποι στο νοσοκομείο.
Η ζέστη ήταν αφόρητη
και δεν είχαμε στη διάθεσή μας τα απαραίτητα εργαλεία.
Οι άνθρωποι πέθαιναν λόγω των φρικτών συνθηκών
επειδή δεν ήταν σε θέση να τις αντέξουν.
Χριστέ μου. -Τα πτώματα πλήθαιναν.
Το παρεκκλήσι έγινε νεκροτομείο.
Τότε ακούστηκαν πυροβολισμοί. Υπήρχαν φόβοι ότι θα λεηλατηθεί το κτίριο.
Σκεφτήκατε σε κάποιο σημείο ότι δεν αντέχετε άλλο;
Δεν με γνωρίζετε, άρα δεν ξέρετε πόση αντοχή έχω.
Δεν νομίζω ότι απελπίστηκε κανείς.
Μπορώ να σας πω ότι εγώ δεν απελπίστηκα επειδή,
ως ειδική στον καρκίνο, δίνω ελπίδα στους ασθενείς μου.
Εγώ είμαι η ελπίδα.
Λέει επίσης ότι δεν είναι ικανή να διαπράξει δολοφονία ελέους.
Δεν πιστεύω στην ευθανασία.
Κανείς δεν πρέπει να αποφασίζει πότε θα πεθάνει ένας ασθενής.
Αλλά πιστεύω στην παρηγορητική φροντίδα.
Δηλαδή, εξασφαλίζουμε ότι οι ασθενείς δεν υποφέρουν.
Ο ρόλος μου, όπως είπα, είναι να τους βοηθήσω στον πόνο τους.
Η δρ Πόου και οι νοσοκόμες
αντιμετωπίζουν το ενδεχόμενο να καταδικαστούν σε ισόβια
και την πιθανότητα να μην ξαναεργαστούν στην υγεία.
Αυτό είναι
που με πονάει περισσότερο απ' όλα.
Είμαι πολύ αφοσιωμένη και αγαπώ αυτό που κάνω.
Το αγαπώ πάρα πολύ. Είναι ό,τι καλύτερο έχω στη ζωή μου.
Και το γεγονός ότι
μπορεί να μην έχω τη δυνατότητα να συνεχίσω να κάνω αυτό που αγαπώ,
όπου ξέρω ότι μπορώ να κάνω πολύ καλό,
είναι απίστευτα οδυνηρό για μένα.
Μάντεψε. Πήραμε όλα τα τελικά παθολογικά πορίσματα.
Περίμενε. Να μην πάρω πρώτα έναν καφέ;
Αποκλείεται. -Εντάξει.
Μπάντεν και Ουέχτ επιβεβαίωσαν όσα είπαν στο γραφείο του Μίνιαρντ.
Ο Μπάντεν γράφει: "Εννέα θάνατοι οφείλονται σε δηλητηρίαση από φάρμακα".
Ο Ουέχτ ανέλυσε 20 θανάτους
και συμπέρανε πως όλοι τους οφείλονται σε δηλητηρίαση.
Αναφορά από τον δρα Φρανκ Μπρέσια. "Ανθρωποκτονία σε εννέα περιπτώσεις".
Και ο δρ Τζέιμς Γιανγκ,
πρόεδρος της Ακαδημίας Ιατροδικαστικών Επιστημών.
"Όλοι οι ασθενείς επέζησαν τις προηγούμενες μέρες.
Το ότι πέθαναν όλοι στον ίδιο όροφο
μέσα σε τρεισήμισι ώρες από δηλητηρίαση, δεν είναι σύμπτωση".
Είναι ατράνταχτο.
Όχι. Τίποτα δεν είναι ατράνταχτο.
Θα αμφισβητήσουν την κατάσταση των σορών και τους ισχυρισμούς για τα φάρμακα...
Έχουμε τέσσερις κορυφαίους ειδικούς που μιλούν για ανθρωποκτονία.
Ναι.
Τι θα ήταν αρκετό για σένα;
Δεν είμαι εγώ το θέμα.
Τι; Αν πιστεύω πως δολοφονήθηκαν; Φυσικά και το πιστεύω.
Αλλά αυτό που προσπαθώ να σου πω είναι ότι δεν φτάνουν τα πειστήρια.
Επειδή η Πόου βγήκε στο 60 Minutes; -Ναι, και τα πήγε απίστευτα καλά.
Δεν δικάζει μία εκπομπή. -Πιστεύεις ότι δεν μετράει;
Όχι. -Εντάξει.
Ο κόσμος εδώ θα ρωτάει "Γιατί η Άννα Πόου, η ηρωική γιατρός, να πάει στη φυλακή;
Γιατί να πάρει αυτή όλη την ευθύνη για όλα όσα πήγαν στραβά;"
Ξέρεις ποιος δεν συνελήφθη; Κανείς από την εταιρεία.
Κανείς από την Tenet. Κανείς από τη Λάιφκεαρ.
Οι κυβερνητικοί αξιωματούχοι;
Γιατί δεν συνέλαβαν τον κυβερνήτη ή τον δήμαρχο;
Αυτοί ήταν οι ηγέτες. Αυτοί ήταν οι επικεφαλής!
Αυτό πρέπει να υπερνικήσουμε.
Κοίτα, συγγνώμη. Απλώς...
Απλώς προσπαθώ να το δω ρεαλιστικά έτσι ώστε να δούμε πώς θα τα καταφέρουμε.
Ναι. Τι θες να κάνεις;
Ας στείλουμε στον Μοράλες όλα τα ιατροδικαστικά πειστήρια
και επάνω τους έναν μεγάλο κόκκινο φιόγκο.
Εντάξει.
Συγχαρητήρια, Άννα. Ήσουν φανταστική. Ήταν ό,τι καλύτερο.
Μακάρι. -Είναι σίγουρο.
Επικοινωνώ με οργανώσεις γιατρών.
Έρχονται συνεχώς δηλώσεις υποστήριξης.
Άκου κι αυτό. Το έλαβα από τον Ιατρικό Σύλλογο της Λουιζιάνα.
"Ο Σύλλογος είναι βέβαιος ότι η δρ Πόου ενήργησε με θάρρος
κάτω από τις πιο τρομερές συνθήκες
και πήρε τις καλύτερες αποφάσεις για τους ασθενείς της".
Η ιατρική κοινότητα τάσσεται στο πλευρό σου.
Είναι πολύ ενθαρρυντικό.
Μου τηλεφώνησε ο Φρανκ Μίνιαρντ, ο ιατροδικαστής.
Είδε τη συνέντευξη και θέλει να σου μιλήσει.
Και γιατί να δεχτώ; -Είναι για καλό. Πίστεψέ με.
ΑΓΙΑ ΓΡΑΦΗ
Δεν έχουμε συναντηθεί ποτέ.
Ήξερα καλά τον πατέρα σου. Ερχόμουν συνέχεια στο σπίτι σας.
Ήμουν ένα από τα 11 παιδιά.
Ίσως πέρασα δίπλα σου ή έκανα εμετό πάνω σου.
Πολύ πιθανό.
Θαυμάσιος άνθρωπος ο πατέρας σου.
Και σπουδαίος γιατρός. -Ναι.
ΙΑΤΡΟΔΙΚΑΣΤΗΣ
Και είχε την ευγένεια να μου στέλνει ασθενείς
όταν ξεκινούσα ως γυναικολόγος.
Χάρη σ' αυτόν έγινα γιατρός.
Λοιπόν, πώς τα πας;
Για να είμαι ειλικρινής, δεν είναι εύκολο.
Αυτό είναι σίγουρο.
Μπορώ να φανταστώ τι πέρασες.
Στην καταιγίδα, για να πάω στο γραφείο μου στο κέντρο
περπάτησα στο νερό, κολύμπησα και έκανα οτοστόπ σε μια βάρκα.
Τρομερό.
Εγκλωβίστηκα τέσσερις μέρες.
Πόσο πολύτιμα ήταν η τροφή και το νερό; -Ναι.
Έμενα ξάγρυπνος τις νύχτες από τους πυροβολισμούς.
Κι εμείς τους ακούγαμε.
Όποιος δεν ήταν εδώ δεν μπορεί να καταλάβει.
Δεν μπορεί. -Όχι.
Η δουλειά μου δεν είναι απλώς να εξετάζω πτώματα. Αυτό είναι εύκολο.
Προσπαθώ να καταλάβω την αιτία των γεγονότων.
Μ' αρέσει να μιλάω με τους ανθρώπους, να τους βλέπω από κοντά αν μπορώ.
Είναι φρικτός ο τρόπος με τον οποίο επικρίνουν την πόλη μας.
Συμφωνώ απόλυτα.
Εξέτασα πάνω από 650 σορούς από τον Κατρίνα.
Εξακόσιες πενήντα. Μόνο εδώ στη Νέα Ορλεάνη.
Είναι αδιανόητο.
Ευτυχώς που δεν ήμουν σε εκείνο το νοσοκομείο,
που δεν έπρεπε να πάρω εκείνες τις αποφάσεις.
Ο Θεός να σε ευλογεί για όσα έκανες.
Ευχαριστώ.
Ήταν οι Green Day, εδώ στον WVXT Μπατόν Ρουζ,
τον σταθμό της ροκ μουσικής.
Και τώρα μερικές τοπικές ειδήσεις.
Ο ιατροδικαστής Φρανκ Μίνιαρντ ανακοίνωσε σήμερα
ότι δεν βρήκε ενδείξεις ανθρωποκτονίας
στην υπόθεση των 45 σορών που βρέθηκαν πέρσι
στο Ιατρικό Κέντρο Μεμόριαλ μετά τον τυφώνα...
Ναι;
Άκουσες τι δήλωσε ο Μίνιαρντ; -Ναι, μόλις το άκουσα.
Πώς λέει κάτι τέτοιο;
Σου είπα ότι θα θέλει να περάσει την άποψή του.
Είναι μαλακία! -Πού είσαι;
Πάω στη Νέα Ορλεάνη.
Όχι. Βιρτζίνια, όχι.
Γαμώτο!
Συγγνώμη! Δεν μπορείτε να μπείτε εκεί.
ΚΑΝΕΝΑ ΣΤΟΙΧΕΙΟ ΔΟΛΟΦΟΝΙΑΣ
Γιατί το κάνεις αυτό; Γιατί το λες αυτό;
Η στήριξη προς τη δρα Πόου είναι πολύ μεγάλη.
Μια δημόσια δήλωση περί ανθρωποκτονίας δεν θα έφερνε απλώς αναστάτωση.
Θα έκανε μεγάλο κακό στην πόλη μας.
Πόσο κακό θα κάνει η αποκάλυψη ότι έκρυψες την αλήθεια;
Πες μου κάτι, κυρία Ράιντερ.
Τι θα συμβεί στον επόμενο τυφώνα; Ή στον μεθεπόμενο;
Γιατί σίγουρα θα ξανασυμβεί.
Τι θα συμβεί αν δεν έχουμε νοσηλευτικό προσωπικό στα νοσοκομεία μας;
Κανέναν γιατρό. Κανέναν νοσηλευτή.
Επειδή θα φοβούνται πως αν κάνουν κάποιο λάθος σε έκτακτη ανάγκη,
θα χαρακτηριστούν εγκληματίες.
Τι θα γίνει η πόλη μας;
Μου λες ότι οι γιατροί θα απειλήσουν τους πολίτες;
Ότι δεν θα δουλέψουν; Και δεν είναι αυτή η δουλειά σου.
Επίτρεψέ μου να διαφωνήσω.
Για 31 χρόνια, σε όλη μου την καριέρα, έκανα το καλύτερο για την πόλη.
Όχι, η πραγματική δουλειά σου
είναι να αποφαίνεσαι με βάση τα επιστημονικά γεγονότα, τα πειστήρια.
Κάνε λοιπόν τη δουλειά σου.
Κάνε αυτό που πρέπει.
Από απόσταση, δείχνει μια τυπική αμερικανική πόλη,
αλλά όποιος επισκέπτεται τη Νέα Ορλεάνη συνειδητοποιεί το μέγεθος της προδοσίας.
Ο πρόεδρος υποσχέθηκε το μεγαλύτερο πρόγραμμα ανοικοδόμησης,
αλλά εδώ στις φτωχότερες γειτονιές,
δεν υπάρχει η παραμικρή ένδειξη κυβερνητικής βοήθειας.
Το Νάινθ Ουόρντ, όπως κι άλλες γειτονιές όπου κατοικούν κυρίως μαύροι,
έχει αφεθεί κυριολεκτικά να σαπίσει.
Και το χειρότερο είναι
ότι ελάχιστοι άνθρωποι απέμειναν να ρωτούν για το μέλλον.
Το Λόουερ Νάινθ Ουόρντ έχασε πάνω από 10.000 κατοίκους,
απομένοντας με μόλις το 7% των κατοίκων του.
Είναι πολύ άδικο. Πιστεύω ότι είναι άδικο.
Δεν ξέρω για πόσο θα αντέξω. Ίσως αναγκαστώ να τα μαζέψω και να φύγω.
Κερνάς τον πρώτο γύρο.
Ευχαριστώ που ήρθες.
Είσαι καλά;
Μπουτς...
Δεν αντέχω άλλο.
Ξέρω ότι είναι θέμα πολιτικής. Δεν είμαι ανόητη.
Αλλά δεν καταλαβαίνω πώς αγνοούν τόσο πολύ τα γεγονότα.
Δεν μπορώ να το ανεχτώ πλέον.
Κοίτα, υπερέβαλα. Έχουμε μια πολύ καλή υπόθεση.
Όχι. Είχες πολύ δίκιο.
Παίζονται πολύ περισσότερα εδώ από ένα σύνολο γεγονότων
και πρέπει να το αντιληφθώ.
Έπρεπε να σε ακούσω, αλλά...
τώρα που βλέπω πού πάει δεν θέλω να συνεχίσω.
Για να μην τρελαθώ. -Όχι, Βιρτζίνια.
Δεν είμαι σαν εσένα.
Απλώς...
Δεν μπορώ να μην το παίρνω εντελώς προσωπικά.
Και αυτό με τσακίζει.
Λάτρεψα κάθε στιγμή που δούλεψα μαζί σου, Μπουτς.
Αλλά τελείωσα.
Δεν θες να το συζητήσουμε; -Σε παρακαλώ, όχι.
Είναι ήδη δύσκολο.
Ήμασταν πολύ καλή ομάδα.
18 ΜΗΝΕΣ ΜΕΤΑ ΤΟΝ ΤΥΦΩΝΑ ΚΑΤΡΙΝΑ
20 ΦΕΒΡΟΥΑΡΙΟΥ, 2007
ΙΑΤΡΟΔΙΚΑΣΤΗΣ ΦΡΑΝΚ ΜΙΝΙΑΡΝΤ
Κύριε, είναι σχεδόν έτοιμοι για σας.
Σε ευχαριστώ.
Σας ευχαριστώ που ήρθατε εδώ σήμερα.
Θέλω να αποσαφηνίσω την προηγούμενη δήλωσή μου.
Όταν είπα ότι δεν βρήκα ενδείξεις ανθρωποκτονίας
μέχρι τώρα στην έρευνα στο Νοσοκομείο Μεμόριαλ,
δεν εννοούσα ότι η ανθρωποκτονία δεν ήταν η αιτία θανάτου των ασθενών στο Μεμόριαλ.
Αυτό μένει να διαπιστωθεί και θα αποτελέσει αντικείμενο έρευνας
και παρουσίασης που θα κάνω στο ειδικό συμβούλιο ενόρκων.
Σας ευχαριστώ.
ΣΥΝΕΝΤΕΥΞΗ ΤΥΠΟΥ ΙΑΤΡΟΔΙΚΑΣΤΗ ΜΙΝΙΑΡΝΤ
Πώς μπορεί να λέει ένα πράγμα και μετά το εντελώς αντίθετο;
Δεν ξέρω.
...τώρα λέει ότι δεν απέκλεισε την ανθρωποκτονία.
Πάω να δουλέψω λίγο.
Αγάπη μου, ίσως πρέπει να ξεκουραστείς λίγο.
Και τι θα κάνω; Θα κάθομαι να ανησυχώ για κάτι που δεν μπορώ να ελέγξω;
Όχι, αλλά έχω μια ιδέα. Θες να πάμε ένα ταξίδι;
Οι δυο μας. Μπορούμε να πάμε στη Φλόριντα.
Και να με φωτογραφίζουν να κάνω διακοπές σε μια παραλία;
Ξέρω ότι έχεις καλή πρόθεση, αλλά δεν είμαι έτσι.
Αφού με ξέρεις.
Πρέπει να είμαι απασχολημένη για να μην τρελαθώ.
Καθίστε.
Καλημέρα σας. -Καλημέρα.
Κυρίες και κύριοι, έχετε επιλεγεί
ως μέλη του ειδικού συμβουλίου ενόρκων της ενορίας Ορλεάνης.
Θα σας παρουσιαστούν στοιχεία
και θα οδηγηθείτε στην απόφασή σας από το γραφείο του εισαγγελέα.
Δεν πρόκειται για δίκη.
Δεν θα ακούσετε παθιασμένες αγορεύσεις από τις δύο πλευρές.
Αντ' αυτού, η εισαγγελία θα σας παρουσιάσει
τα στοιχεία που συγκέντρωσε για τη συγκεκριμένη υπόθεση.
Εκείνοι κι εγώ θα σας συμβουλεύσουμε και θα ασκήσετε δίωξη αν χρειάζεται.
Επίσης, θα κρατήσετε μυστικά όσα θα συμβούν εδώ. Κατανοητό;
Ναι, κύριε πρόεδρε.
Ξεκινά η υπηρεσία σας.
Δεν θα ξέρουμε τίποτα μέχρι να αποφασίσουν.
Όσα συμβαίνουν πίσω από κλειστές πόρτες είναι απολύτως μυστικά. Όλα.
Αν μου ζητούσες να επινοήσω το πιο ακραίο βασανιστήριο,
θα ήταν αυτό.
Ναι.
Μια δίκη, όποια κι αν είναι η απόφαση, θα με καταστρέψει, Ρικ.
Τι θα κάνω;
Ακούστε όλοι.
Αυτή είναι η Μάγια.
Γυναίκα, 49 ετών, με διαλείπον φαρυγγικό καρκίνωμα.
Η δουλειά θα μας πάρει αρκετή ώρα, θα ήθελα να είμαστε όλοι συγκεντρωμένοι.
Εντάξει.
Θα κάνουμε για εκείνη ό,τι μπορούμε με τη βοήθεια του Θεού.
Αμήν.
Δρ Πόου, ήσασταν εκπληκτική σήμερα.
Κάναμε καλή δουλειά όλοι μας.
Ήθελα να σας πω ότι συνεισέφερα στο ταμείο υπεράσπισής σας.
Μόνικα. Ευχαριστώ.
Θα ήθελα να σας μοιάσω.
Και προσεύχομαι για σας.
Ευχαριστώ. Ναι, κι εγώ προσεύχομαι για μένα.
23 ΜΗΝΕΣ ΜΕΤΑ ΤΟΝ ΤΥΦΩΝΑ ΚΑΤΡΙΝΑ
24 ΙΟΥΛΙΟΥ, 2007
Κυρίες και κύριοι ένορκοι, καλώς ήρθατε.
ΟΙ ΝΟΜΟΙ ΤΟΥ ΑΝΘΡΩΠΟΥ ΥΠΟΤΑΣΣΟΝΤΑΙ ΣΤΟΝ ΘΕΪΚΟ ΝΟΜΟ.
Μάικλ Μοράλες, εκ μέρους της πολιτείας της Λουιζιάνα.
Το συμβούλιο των ενόρκων έχει αποφασίσει για το ζήτημα.
Για την υπόθεση της Άννα Πόου,
σας ζητήθηκε να αποφασίσετε για δέκα κατηγορίες.
Μία για δολοφονία από πρόθεση
και εννέα για συνωμοσία διάπραξης φόνου από πρόθεση.
Τι λέτε;
Σε κάθε μία από τις δέκα κατηγορίες, σημειώνεται "Δεν ασκείται δίωξη".
Είναι σωστό αυτό;
Ναι, κύριε πρόεδρε.
Πολύ καλά λοιπόν. Η υπόθεση και η υπηρεσία σας ολοκληρώθηκαν.
Είχαμε εξελίξεις στην πολυσυζητημένη υπόθεση.
Το συμβούλιο δεν θα ασκήσει δίωξη
στη χειρουργό που κατηγορούνταν ότι σκότωσε τέσσερις σοβαρά ασθενείς.
Το συμβούλιο των ενόρκων αποφάσισε να μην ασκηθεί δίωξη.
Άννα.
Δεν θα ασκηθεί δίωξη.
Για καμία κατηγορία. -Θεέ μου.
Θεέ μου. Κύριε, σε ευχαριστώ. -Τι; Τίποτα;
Κύριε, σε ευχαριστώ.
Τίποτα;
Τίποτα.
Εισαγγελέα Τζόρνταν.
Πώς σχολιάζετε την απόφαση; -Με βρίσκει σύμφωνο. Ευχαριστώ.
Κύριε Μοράλες, ένα σχόλιο;
Πάρτε ένα αντίγραφο.
Θα δείτε ότι ειδικοί ιατροδικαστές από όλη τη χώρα
αποφάνθηκαν ότι οι εν λόγω θάνατοι που συνέβησαν στο Ιατρικό Κέντρο Μεμόριαλ,
ήταν ανθρωποκτονίες.
Αν είναι έτσι, κύριε, γιατί οι ένορκοι δεν άσκησαν δίωξη;
Επειδή δεν ενημερώθηκαν απευθείας από κανέναν από αυτούς τους ειδικούς.
Γιατί; -Ρωτήστε τον τοπικό εισαγγελέα.
Είναι δίκαιο να επικρίνετε τη δρα Πόου για τις αποφάσεις της
δεδομένων των φρικτών συνθηκών που υπήρχαν;
Αρνούμαι να αποδεχτώ ότι οι συνθήκες
αποτελούν δικαιολογία για να αφαιρέσεις μια ζωή.
Τι αξία έχει μια ανθρώπινη ζωή;
Ποιες συνθήκες μπορούν να δικαιολογήσουν το να αφαιρέσεις ζωές;
Αυτά είναι τα ερωτήματα που θέτει αυτή η υπόθεση.
Άρα, όχι. Δεν πιστεύω με κανέναν τρόπο
ότι το συμβούλιο των ενόρκων έλαβε τη σωστή απόφαση.
Μπουτς;
Είσαι καλά; -Ναι, καλά είμαι.
Ξέρω ότι δεν θες να συζητάς τις υποθέσεις σου,
αλλά λυπάμαι που αυτή δεν πήγε όπως ήθελες.
Εκείνο το νοσοκομείο, δεν ήταν πεδίο μάχης
που βομβαρδιζόταν με όλμους. Ήταν καταφύγιο.
Είχαν τροφή και νερό και σωσίβιες λέμβους.
Δεν θα ήθελε να ρισκάρει κάποιος να τον μεταφέρουν κάτω
ή να τον κατεβάσουν από ένα παράθυρο, αντί να μην προσπαθήσουν καθόλου;
Γιατί δεν προσπάθησαν να τον βγάλουν;
Αν είσαι γιατρός, μπορείς να αποφασίζεις ποιος ζει και ποιος πεθαίνει;
Αν γουστάρεις να τους χορηγήσεις μεγάλες δόσεις μορφίνης μαζί με Versed,
μόνο εσύ αποφασίζεις;
Και πώς αγνοείς το γεγονός
ότι άλλοι άνθρωποι μετέφεραν ασθενείς την ίδια στιγμή που εσύ "παρηγορούσες";
Οι καημένοι οι άνθρωποι.
Οι καημένοι, δεν είχαν ιδέα τι τους συνέβαινε.
Δεν είχαν τρόπο να αντισταθούν.
Αυτό με πονάει πολύ, Λιν. Λιν, αυτό πονάει πολύ.
Το ξέρω.
Ήθελα να φροντίσω να την πάρεις πίσω.
Μακάρι να είχαμε κάνει κάτι καλύτερο.
Δεν φταίγατε εσείς.
Η δρ Πόου και όσοι έχουν εξουσία κρύφτηκαν από πίσω της.
Ο Έμετ. Ήταν το αγόρι μου στο λύκειο.
Τον γνώρισα όταν έψαχνα συνοδό για τον σχολικό χορό.
Ήταν αδελφός μιας φίλης μου και τον είχα δει να κάθεται στη βεράντα.
Είπα στη φίλη μου
"Ρώτα τον αδελφό σου αν θέλει να με πάει στον χορό".
Και με πήγε.
Ο Έμετ.
Μου έλεγε "Κοπελιά, θα γίνεις γυναίκα μου".
Και του έλεγα "Νεαρέ, είσαι ο τελευταίος που θα παντρευόμουν πάνω στη Γη".
Για να του πάω κόντρα.
Ήταν ο πιο στοργικός και τρυφερός άνθρωπος που γνώρισα ποτέ.
Μακάρι να τον είχα γνωρίσει.
Δεν υπάρχει παραγραφή στις δολοφονίες.
Περίμενα καιρό τη δικαιοσύνη. Θα περιμένω λίγο ακόμα.
ΥΠΟΥΡΓΕΙΟ ΔΙΚΑΙΟΣΥΝΗΣ
Κοίτα ποιος ήρθε. Ένα φάντασμα από το παρελθόν.
Ναι. Ακόμα σε στοιχειώνω.
Ήρθα να πάρω τα υπόλοιπα πράγματά μου.
Κανείς δεν σου πήρε τη θέση εδώ έξω.
Ναι, κάνω πέντε λεπτά διάλειμμα.
Φέρθηκες έξυπνα και έφυγες τη σωστή στιγμή.
Αλλά ακόμα δεν μπορώ να το χωνέψω.
Συγγνώμη για τα γαλλικά, αλλά τι σκατά συνέβη εκεί μέσα;
Μεταξύ άλλων, δεν κάλεσαν ποτέ την Κρίστι Τζόνσον.
Τι;
Πώς και δεν κάλεσαν την αυτόπτη μάρτυρα του φόνου;
Και φαίνεται ότι δεν κατέθεσε κανείς από τους ειδικούς ιατροδικαστές.
Τι σκέφτονταν;
Αυτό είναι το βασικό ερώτημα.
Αλλά τα πρακτικά του συμβουλίου είναι σφραγισμένα επ' αόριστον,
άρα δεν θα μάθουμε ποτέ.
Νομίζω ότι την πατήσαμε επειδή κυνηγήσαμε την Πόου.
Είχαμε έναν ποταμό στοιχείων που κυλούσε προς μια κατεύθυνση, τον ακολουθήσαμε.
Μας οδήγησε στην Πόου.
Ναι, μια γιατρό άψογη από κάθε άποψη. Εκτός από τη στιγμή που δεν ήταν.
Πάμε γι' άλλα.
Χαίρομαι που σε πέτυχα, Μπουτς.
Κι εγώ.
Να προσέχεις, Βιρτζίνια.
Αντίο.
ΕΝΑΝ ΧΡΟΝΟ ΜΕΤΑ
Κυρίες και κύριοι...
ΠΡΟΕΤΟΙΜΑΣΙΑ ΚΑΤΑΣΤΡΟΦΩΝ ΓΙΑ ΤΗ ΒΙΟΜΗΧΑΝΙΑ ΥΓΕΙΑΣ
είναι τιμή μου απόψε
να σας παρουσιάσω την τιμώμενη καλεσμένη μας, δρα Άννα Πόου.
Ναι!
Ευχαριστώ. Σας ευχαριστώ πολύ όλους.
Ευχαριστώ. Θα κάνω μερικά σύντομα σχόλια.
Κανείς από εμάς εδώ δεν θα ξεχάσει ποτέ τι συνέβη κατά τον Κατρίνα.
Ο καθένας μας έχει από μια ιστορία.
Αυτό που συνέβη σ' εμένα μέσα στο Νοσοκομείο Μεμόριαλ...
είναι δύσκολο να περιγραφεί.
Η ζέστη, η δυσωδία, η διακοπή ρεύματος,
το χάος καθώς προσπαθούσαμε να μεταφέρουμε τους ασθενείς.
Και την Τετάρτη, η εκκένωση σταμάτησε. Απλά σταμάτησε.
Δεν ξέρουμε γιατί. Κανείς δεν μας είπε.
Και την Πέμπτη μάς είπαν ότι πρέπει να εγκαταλείψουμε το νοσοκομείο αμέσως.
Μετά από πέντε ξάγρυπνα μερόνυχτα, τηλεφώνησε η FEMA και είπε
"Αποσύρουμε τις λέμβους το μεσημέρι.
Ως τότε, πάρτε όποιον μπορείτε να μεταφέρετε,
απαγορεύεται να μείνουν άλλο μέσα".
Η ακτοφυλακή έστειλε ελικόπτερα,
αλλά δεν ήρθαν πριν την Πέμπτη το απόγευμα.
Πρέπει να τονίσω κάτι που δεν ήξερα.
Τα ελικόπτερα της ακτοφυλακής δεν πετούν τη νύχτα.
Δεν είχαμε την απαραίτητη υποστήριξη για να μεταφέρουμε τους ασθενείς.
Ούτε στο ελάχιστο.
Μας άφησαν μόνους μας.
Η τοπική, η πολιτειακή και η ομοσπονδιακή κυβέρνηση απέτυχαν.
Μας εγκατέλειψαν.
Τώρα, είμαι απλά μια γιατρός.
Το καθήκον της φροντίδας ακούγεται εύκολο. Ακούγεται καταπληκτικό.
Αλλά στην πράξη, δεν είναι πάντα έτσι.
Βαθιά μέσα μου ξέρω ότι ο καθένας μας σ' εκείνο το νοσοκομείο
έκανε ό,τι μπορούσε για να ανακουφίσει και να φροντίσει.
Κανείς δεν εγκαταλείφθηκε. Κανείς δεν παραμελήθηκε.
Φερθήκαμε σε όλους με αξιοπρέπεια.
Και παρόλο που η ζωή μου άλλαξε για πάντα στις 17 Ιουλίου 2006, όταν με συνέλαβαν,
δεν θυμάμαι με πικρία όλα όσα μου συνέβησαν,
επειδή ο Θεός φέρθηκε καταπληκτικά.
Μου έστειλε πάρα πολλούς ανθρώπους να με βοηθήσουν. Αλήθεια.
Έστειλε τους φίλους μου...
την οικογένεια, τους ασθενείς,
τις νοσοκόμες, τους συναδέλφους γιατρούς.
Βλέπω πολλούς από εσάς σε αυτήν εδώ την αίθουσα.
Δεν θα ήμουν εδώ χωρίς εσάς.
Το θάρρος και η δύναμη που μου δώσατε είναι αληθινό δώρο Θεού.
Η αγάπη σας και το μεγαλείο του Θεού,
αυτά μου έδιναν δύναμη να σηκωθώ κάθε πρωί.
Θεωρώ ότι είμαι από τους πιο τυχερούς ανθρώπους στον κόσμο
χάρη στην υποστήριξή σας. Και σας ευχαριστώ γι' αυτό.
Ναι!
Σας ευχαριστώ από τα βάθη της καρδιάς μου. Σας ευχαριστώ.
Ευχαριστώ.
Γεια σου, Άννα. -Χόρας.
Χαίρομαι που σε βλέπω εδώ.
Πώς είναι ο Βινς;
Είναι καλά. Πού είναι;
Εκεί είναι, χορεύει. -Ναι.
Ξαλάφρωσε κι αυτός μετά τα περσινά.
Μόνο να φανταστώ μπορώ.
Ήταν αλλόκοτο, Χόρας. Ήταν αλλόκοτο.
Μόνο έτσι μπορώ να το περιγράψω.
Άννα, η FEMA δεν απέσυρε τις λέμβους.
Τις χειρίζονταν εθελοντές.
Και δεν τηλεφώνησε να μας πει κάτι, αφού είχαν κοπεί τα τηλέφωνα.
Και ξέρεις ότι πετούσαν τη νύχτα τα ελικόπτερα της ακτοφυλακής.
Χρησιμοποιούν διόπτρες νυχτερινής όρασης.
Διέσωζαν κόσμο όλη νύχτα.
Δεν ισχύει ότι η ακτοφυλακή δεν προσπάθησε να σώσει ασθενείς.
Χόρας. Δεν πέταξαν τη νύχτα.
Ρώτα τον Βινς. Είναι πιλότος. -Άννα, ήμουν κι εγώ στο Μεμόριαλ.
Το ότι θυμάσαι τα πράγματα κάπως, δεν σημαίνει ότι συνέβησαν έτσι.
Έλεος.
Καλή τύχη.
ΙΑΤΡΙΚΟ ΚΕΝΤΡΟ ΜΕΜΟΡΙΑΛ ΣΥΣΤΗΜΑ ΥΓΕΙΑΣ ΤΕΝΕΤ
ΜΕΜΟΡΙΑΛ
Η ΔΡ ΑΝΝΑ ΠΟΟΥ ΣΥΝΕΧΙΖΕΙ ΝΑ ΕΞΑΣΚΕΙ ΤΗΝ ΙΑΤΡΙΚΗ
ΣΤΗΝ ΕΥΡΥΤΕΡΗ ΠΕΡΙΟΧΗ ΤΗΣ ΝΕΑΣ ΟΡΛΕΑΝΗΣ.
Η ΔΡ ΠΟΟΥ ΣΥΜΜΕΤΕΙΧΕ ΣΤΗ ΣΥΓΓΡΑΦΗ ΝΟΜΩΝ ΠΟΥ ΠΡΟΣΤΑΤΕΥΟΥΝ
ΤΟΥΣ ΕΠΑΓΓΕΛΜΑΤΙΕΣ ΥΓΕΙΑΣ ΣΕ ΚΑΤΑΣΤΡΟΦΕΣ
ΑΠΟ ΠΟΙΝΙΚΕΣ ΔΙΩΞΕΙΣ.
ΨΗΦΙΣΤΗΚΑΝ ΟΜΟΦΩΝΑ.
ΟΙ ΑΣΤΙΚΕΣ ΑΓΩΓΕΣ ΕΝΑΝΤΙΑ ΣΤΗ ΔΡΑ ΠΟΟΥ ΚΑΙ ΣΕ ΑΛΛΟΥΣ
ΑΠΟ ΤΡΕΙΣ ΟΙΚΟΓΕΝΕΙΕΣ, ΚΑΤΕΛΗΞΑΝ ΣΕ ΣΥΜΒΙΒΑΣΜΟ.
ΟΙ ΟΙΚΟΓΕΝΕΙΕΣ ΣΥΜΦΩΝΗΣΑΝ ΝΑ ΜΗ ΜΙΛΗΣΟΥΝ ΓΙΑ ΤΟΥΣ ΟΡΟΥΣ ΤΟΥ ΣΥΜΒΙΒΑΣΜΟΥ.
ΚΑΝΕΙΣ ΑΠΟ ΤΟ ΜΕΜΟΡΙΑΛ ΔΕΝ ΠΑΡΑΠΕΜΦΘΗΚΕ
ΓΙΑ ΤΑ ΓΕΓΟΝΟΤΑ ΣΤΟΝ ΑΠΟΗΧΟ ΤΟΥ ΤΥΦΩΝΑ ΚΑΤΡΙΝΑ.
ΤΟ 2006, ΤΟ ΣΩΜΑ ΜΗΧΑΝΙΚΩΝ ΤΟΥ ΣΤΡΑΤΟΥ ΠΑΡΑΔΕΧΤΗΚΕ
ΟΤΙ ΣΧΕΔΙΑΣΤΙΚΑ ΚΑΙ ΚΑΤΑΣΚΕΥΑΣΤΙΚΑ ΛΑΘΗ
ΗΤΑΝ Η ΚΥΡΙΑ ΑΙΤΙΑ ΤΗΣ ΠΛΗΜΜΥΡΑΣ ΜΕΤΑ ΤΟΝ ΚΑΤΡΙΝΑ.
ΤΟ 2018, ΤΟ ΣΩΜΑ ΜΗΧΑΝΙΚΩΝ ΤΟΥ ΣΤΡΑΤΟΥ ΟΛΟΚΛΗΡΩΣΕ
ΕΝΑ ΔΙΚΤΥΟ ΦΡΑΓΜΑΤΩΝ ΚΑΙ ΑΝΑΧΩΜΑΤΩΝ, ΑΞΙΑΣ 14 ΔΙΣ ΔΟΛΑΡΙΩΝ,
ΓΥΡΩ ΑΠΟ ΤΗ ΝΕΑ ΟΡΛΕΑΝΗ.
ΛΟΓΩ ΑΥΞΗΣΗΣ ΤΗΣ ΣΤΑΘΜΗΣ ΤΗΣ ΘΑΛΑΣΣΑΣ ΚΑΙ ΤΟΥ ΑΔΥΝΑΜΟΥ ΕΔΑΦΟΥΣ,
ΤΟ ΣΥΣΤΗΜΑ ΙΣΩΣ ΧΡΕΙΑΣΤΕΙ ΕΝΙΣΧΥΣΗ ΑΚΟΜΑ ΚΑΙ ΑΠΟ ΤΟ 2023.
Ο ΟΡΙΣΜΟΣ ΠΡΟΤΕΡΑΙΟΤΗΤΑΣ ΙΑΤΡΙΚΩΝ ΥΠΗΡΕΣΙΩΝ ΣΕ ΚΑΤΑΣΤΑΣΕΙΣ ΑΝΑΓΚΗΣ
ΠΑΡΑΜΕΝΕΙ ΑΝΟΙΧΤΟ ΖΗΤΗΜΑ.
ΑΦΙΕΡΩΝΕΤΑΙ ΣΕ ΟΣΟΥΣ ΥΠΕΦΕΡΑΝ ΚΑΙ ΧΑΘΗΚΑΝ
ΣΤΟΝ ΤΥΦΩΝΑ ΚΑΤΡΙΝΑ ΚΑΙ ΣΤΑ ΕΠΑΚΟΛΟΥΘΑ ΤΟΥ.
ΚΑΙ ΣΤΟ ΑΔΑΜΑΣΤΟ ΠΝΕΥΜΑ ΤΗΣ ΝΕΑΣ ΟΡΛΕΑΝΗΣ.
Υποτιτλισμός: Κώστας Φαρμάκης